2023 తెలంగాణ శాసనసభ ఎన్నికలు

తెలంగాణ రాష్ట్ర శాసనసభలోని మొత్తం 119 మంది సభ్యులను ఎన్నుకునేందుకు మూడవ **తెలంగాణ శాసనసభ ఎన్నికలు 2023** నవంబరు 30న జరిగాయి. ఓట్లు లెక్కింపు 2023 డిసెంబరు  03న జరిగింది.ఎన్నికల సంఘం ఫలితాలు అదేరోజు ప్రకటించింది.

తెలంగాణ అసెంబ్లీ ఎన్నికల్లో  కాంగ్రెస్-64, బీఆర్ఎస్-39, బీజేపీ-8, ఎంఐఎం-7, సీపీఐ-1 ఒక స్థానాన్ని దక్కించుకున్నాయి.

## నేపథ్యం
గత శాసనసభ ఎన్నికలు 2018 డిసెంబరు 07న జరిగాయి. తెలంగాణ రాష్ట్ర సమితి పార్టీ తెలంగాణ రాష్ట్ర ప్రభుత్వాన్ని ఏర్పాటు చేసింది, కల్వకుంట్ల చంద్రశేఖర్ రావు ముఖ్యమంత్రి అయ్యాడు. తెలంగాణ 2వ శాసనసభ పదవీకాలం 2024 జనవరి 16తో ముగిసేనేపథ్యంలో  2023 తెలంగాణ శాసనసభ ఎన్నికలు జరిగాయి.  

## ఎన్నికల సంఘం పర్యటన
సీఈసీ రాజీవ్ కుమార్ నేతృత్వంలోని కేంద్ర ఎన్నికల సంఘానికి చెందిన 17మంది అధికారుల బృందం 2023 అక్టోబరు 3 నుంచి 5 వరకు తెలంగాణ రాష్ట్రంలో పర్యటించింది.

తొలిరోజు మధ్యాహ్నం రెండున్నర నుంచి నాలుగున్నర వరకు హోటల్ తాజ్‌ కృష్ణలో గుర్తింపు పొందిన జాతీయ, రాష్ట్ర రాజకీయ పార్టీలతో సమావేశం నిర్వహించారు. దీనికి అన్ని రాజకీయ పార్టీల నుంచి ఇద్దరు చొప్పున ప్రతినిధులు హజరయ్యారు. సాయంత్రం ఐదు నుంచి ఆరున్నర వరకు ఎన్నికల విధుల్లో భాగమయ్యే దాదాపు 20 ఎన్‌ఫోర్స్‌మెంట్ విభాగాలతో భేటీ అనంతరం, సాయంత్రం ఆరున్నర నుంచి ఏడున్నర వరకు రాష్ట్ర ప్రధాన ఎన్నికల అధికారి ప్రజెంటేషన్ ఇచ్చాడు.

రెండోరోజు ఉదయం ఆరున్నర నుంచి ఏడింటి వరకు ఎన్నికల నేపథ్యంలో దుర్గం చెరువు కేబుల్ బ్రిడ్జిపై సైక్లోథాన్‌, వాకథాన్ కార్యక్రమాలు నిర్వహించబడ్డాయి. ఉదయం 9.30 నుంచి సాయంత్రం ఏడింటి వరకు హోటల్ తాజ్‌ కృష్ణలో జిల్లా ఎన్నికల అధికారులు, 33 జిల్లాల ఎస్పీలు, కలెక్టర్లు, కమిషనర్లతో సమీక్ష కార్యక్రమం నిర్వహించబడింది.

మూడోరోజు ఉదయం 9.15నుంచి 10.05వరకు గచ్చిబౌలిలోని టెక్ మహీంద్రా లెర్నింగ్ వరల్డ్‌లోని టెక్‌ మహీంద్రా ఆడిటోరియంలో స్వీప్ కార్యక్రమంపై పలు కార్యక్రమాలను నిర్వహించారు. కొత్త ఓటర్లు, రాష్ట్రానికి చెందిన ప్రముఖులు, దివ్యాంగ ఓటర్లు, యువతతో అధికారులు సమావేశమయ్యారు. ఉదయం 11 నుంచి 12గంటల వరకు చీఫ్ సెక్రటరీ, డీజీపీలతో తాజ్ కృష్ణ హోటల్లో భేటీ అయ్యారు. మధ్యాహ్నం ఒంటి గంట నుంచి రెండింటి వరకు ప్రెస్ కాన్ఫరెన్స్‌ నిర్వహించారు.

## ఓటర్ల జాబితా
2023 అక్టోబరు 4న రాష్ట్ర ఎన్నికల సంఘం తెలంగాణలోని ఓటర్ల తుది జాబితాను విడుదల చేసింది. రాష్ట్రంలో మొత్తం 3,17,17,389 మంది ఓటర్లు ఉన్నట్లు వెల్లండించింది. ఇందులో పురుష ఓటర్ల సంఖ్య 1,58,71,493గా ఉండగా... మహిళా ఓటర్ల సంఖ్య 1,58,43,339 గా, ట్రాన్స్‌జెండర్ ఓటర్ల సంఖ్య 2,557 గా ఉందని ఈసీ పేర్కొంది. 2023 జనవరితో పోలిస్తే 5.8 శాతం ఓటర్ల సంఖ్య పెరిగినట్లు ఎన్నికల సంఘం వెల్లడించింది. రాష్ట్రవ్యాప్తంగా 22,02,168 మంది ఓట్లను తొలగించినట్లు తెలిపింది.

తెలంగాణ అసెంబ్లీ ఎన్నికల సందర్భంగా ఎన్నికల సంఘం ఓటర్ల తుది జాబితాను నవంబరు 11న ప్రకటించింది. ఈసీ జాబితా ప్రకారం రాష్ట్రంలోని మొత్తం ఓటర్ల సంఖ్య 3.26 కోట్లు కాగా వీరిలో పురుషులు సంఖ్య 1,62,98,418 కాగా, మహిళలు 1,63,01,705 మంది ఉన్నారు. థర్డ్‌ జెండర్‌ ఓటర్లు 2,676 మంది, సర్వీసు ఓటర్లు 15,406, ఓవర్సీస్‌ ఓటర్లు 2,944 మంది ఉన్నారు. 18-19 ఏండ్ల వయసున్న 9,99,667 మంది ఓటర్లుగా నమోదు చేసుకున్నారు. మృతి చెందిన, నకిలీ, చిరునామాలో లేని 9.48 లక్షల ఓట్లను ఈ ఏడాది తొలగించారు. 8.94 లక్షలమంది ఓటర్లు తమ వివరాలు, అడ్రసులను సవరించుకున్నారు.

ఈ ఎన్నికలలో 119 నియోజకవర్గాలకు గాను మొత్తం 2,290 మంది అభ్యర్థులు పోటీలో ఉన్నారు. ఎల్‌బి నగర్ నుండి అత్యధికంగా 48 మంది అభ్యర్థులు, అత్యల్పంగా బాన్సువాడ & నారాయణపేట నుండి 7 మంది అభ్యర్థులు పోటీలో ఉన్నారు.

## షెడ్యూలు
2023 అక్టోబరు 9న కేంద్ర ఎన్నిక‌ల సంఘం తెలంగాణ ఎన్నిక‌ల షెడ్యూల్‌ను ప్ర‌క‌టించింది. రాష్ట్రంలో 35,356 (14,464 కేంద్రాలు పట్టణ ప్రాంతాలు, 20,892 గ్రామీణ ప్రాంతాలు) పోలింగ్‌ కేంద్రాలు ఏర్పాటు కానున్నాయి. సగటున ప్రతి పోలింగ్‌ కేంద్రంలో 897 మంది ఓటర్లు ఉంటారు. 27,798 కేంద్రాల్లో (78 శాతం) వెబ్‌కాస్టింగ్‌ ఏర్పాట్లు చేశారు. ప్రత్యేకంగా మహిళల కోసం 597 పోలింగ్‌ కేంద్రాలు, 644 మోడల్‌ కేంద్రాలు, వికలాంగుల కోసం 120 పోలింగ్‌ కేంద్రాలను ఏర్పాటు చేశారు.

తెలంగాణ అసెంబ్లీ ఎన్నికలలో రాష్ట్రంలోని 13 నియోజకవర్గాలను సమస్యాత్మకంగా గుర్తించిన ఈసీ, ఈ నియోజకవర్గాల్లో (సిర్పూర్‌, చెన్నూరు, బెల్లంపల్లి, మంచిర్యాల, ఆసిఫాబాద్‌, మంథని, భూపాలపల్లి, ములుగు, పినపాక, ఇల్లెందు, కొత్తగూడెం, అశ్వారావుపేట, భద్రాచలం) ఉదయం 7 గంటల నుంచి సాయంత్రం 4 గంటలకు పోలింగ్ ముగించనున్నట్టు ఈసీ వెల్లడించింది.

## పోలింగ్
తెలంగాణలో నవంబరు 30న జరిగిన ఎన్నికలలో రాష్ట్ర వ్యాప్తంగా మొత్తం 70.66 శాతం పోలింగ్ నమోదైంది. యాదాద్రి జిల్లాలో అత్యధికంగా 90.03 శాతం పోలింగ్ నమోదు కాగా, హైదరాబాద్‌ జిల్లాలో అతి తక్కువగా 46.56 శాతం ఓటింగ్ నమోదైంది. 119 నియోజకవర్గాలలో మునుగోడులో ఎక్కువగా 91.51 శాతం నమోదు కాగా, యాకుత్‌పురాలో తక్కువగా 39.9 శాతం నమోదైనట్లు ఎన్నికల అధికారులు వెల్లడించారు.

## పార్టీలు, పొత్తులు

దస్త్రం:2023_Telangana_Legislative_Assembly_election_—_Seat_distribution_of_INC+.svg|భారత జాతీయ కాంగ్రెస్ సీట్ల పంపిణీ+
దస్త్రం:2023_Telangana_Legislative_Assembly_election_—_Seat_distribution_of_NDA.svg|జాతీయ ప్రజాస్వామ్య కూటమి సీట్ల పంపిణీ
భారత జాతీయ కాంగ్రెస్ భారత కమ్యూనిస్ట్ పార్టీతో పొత్తు పెట్టుకుని ఎన్నికలలో పోటీ చేసింది, అయితే భారతీయ జనతా పార్టీ, జనసేన పార్టీతో కలిసి పోటీ చేసింది. తెలుగుదేశం పార్టీ (తెలంగాణ సంస్థ) పోటీ నుండి విరమించకుంది.

## అభ్యర్థుల ప్రకటన

### భారత రాష్ట్ర సమితి
2023 ఆగస్టు 21న మధ్యాహ్నం 2.40 ని.లకు తెలంగాణ భవన్ లో జరిగిన పత్రికా సమావేశంలో భారత రాష్ట్ర సమితి అధినేత కేసీఆర్ తొలి జాబితాలో 115 అసెంబ్లీ స్థానాలకు అభ్యర్థులను ప్రకటించాడు. 7 నియోజకవర్గాలలో (వేములవాడ, ఖానాపూర్, ఆసిఫాబాద్, ఉప్పల్, కోరుట్ల, స్టేషన్ ఘనపూర్, వైరా) సిట్టింగ్స్ ఎమ్మెల్యేలను మార్చి, మిగతా అన్నిచోట్లా సిట్టింగులనే ఎంపికచేశాడు. ఈసారి కేసీఆర్ రెండు (గజ్వేల్, కామారెడ్డి) స్థానాల నుండి పోటీ చేస్తుండగా, మరో నాలుగు చోట్ల కొత్తవారు పోటీ చేయనున్నారు. కాగా నర్సాపూర్, జనగామ, నాంపల్లి, గోషామాల్ స్థానాల్లో అభ్యర్థుల ప్రకటన పరిశీలనలో ఉందన్నాడు.

### కాంగ్రెస్ పార్టీ
కాంగ్రెస్ పార్టీ 2023 అక్టోబరు 15న 55 మంది పేర్లతో అభ్యర్థుల తొలిజాబితాను ప్రకటించింది. కాంగ్రెస్ ప్రకటించిన తొలి జాబితాలో ఓసీలకు 26 సీట్లు దక్కాయి. ఇందులో రెడ్డి సామాజిక వర్గానికి 17 సీట్లు వచ్చాయి. వెలమ వర్గానికి 7 సీట్లు, బ్రాహ్మణ వర్గానికి 2 సీట్లు దక్కాయి. మైనార్టీలకు 3 సీట్లు ఇవ్వగా, బీసీలకు 12 సీట్లు ఇచ్చారు. ఎస్సీలకు 12, ఎస్టీలకు 2 సీట్లు స్థానాలు ఖరారు చేశారు. తొలి జాబితాలో ఐదుగురు మహిళలకు టికెట్లు వచ్చాయి. కొత్తగా పార్టీలో చేరిన 11 మందికి సీట్లు ఖరారయ్యాయి. కాంగ్రెస్ పార్టీ 45 స్థానాలకు అభ్యర్థులతో  రెండో జాబితాను అక్టోబరు 27న, నవంబరు 6న 14 స్థానాల్లో అభ్యర్థులతో మూడో జాబితాను విడుదల చేసింది. మూడో జాబితాలో బోథ్,  వనపర్తి నియోజకవర్గాల అభ్యర్థులను మార్చుతూ కాంగ్రెస్ హైకమాండ్ నిర్ణయం తీసుకుంది. నవంబరు 09న ఐదు స్థానాల్లో అభ్యర్థులను ఖరారు చేస్తూ ప్రకటన విడుదల చేశారు.

### బహుజన సమాజ్‌ పార్టీ
బహుజన సమాజ్‌ పార్టీ అక్టోబరు 03న హైదరాబాద్‌లోని పార్టీ రాష్ట్ర కార్యాలయంలో తొలి అభ్యర్థుల జాబితాను రాజ్యసభ సభ్యుడు, పార్టీ జాతీయ కో ఆర్డినేటర్ రాంజీ గౌతమ్ విడుదల చేశాడు. అక్టోబరు 30న 43 మందితో రెండో జాబితాను, నవంబరు 4న 25 మందితో మూడో జాబితాను పార్టీ రాష్ట్ర అధ్యక్షుడు ఆర్.ఎస్ ప్రవీణ్ కుమార్ ప్రకటించాడు.

### భారతీయ జనతా పార్టీ
భారతీయ జనతా పార్టీ అక్టోబరు 22న 52 మందితో తొలి అభ్యర్థుల జాబితాను విడుదల చేసింది. ఈటల రాజేందర్ తన సొంత నియోజకవర్గం హుజూరాబాద్, ముఖ్యమంత్రి కేసీఆర్ ప్రాతినిధ్యం వహిస్తున్న గజ్వేల్ నియోజకవర్గం నుండి రెండు చోట్ల పోటీ చేస్తున్నాడు. అలాగే సస్పెన్షన్ లో ఉన్న రాజాసింగ్కు తొలిజాబితాలో చోటు దక్కింది. బీజేపీ రెండో జాబితాను ఒక్క అభ్యర్థి పేరుతో అక్టోబరు 27న విడుదల చేసింది. 35 మందితో మూడు జాబితాను నవంబరు 02న, 12మంది అభ్యర్థులతో నాలుగవ జాబితాను నవంబరు 07న ప్రకటించింది. బీజేపీ అధిష్టానం 8 స్థానాలకు అభ్యర్థులను ప్రకటిస్తూ నవంబరు 09న జాబితాను విడుదల చేసింది.

బీజేపీ 52 మందితో మొదటి జాబితా విడుదల చేయగా రెండో జాబితాలో ఒకే అభ్యర్థిని ప్రకటించింది. మూడో జాబితాలో 35 మందికి అవకాశం కల్పించగా నాలుగో జాబితాలో 12 మందిని ప్రకటించింది. దీంతో 100 మందిని ప్రకటించగా మరో 8 స్థానాలు జనసేనకు ఇచ్చింది. దీంతో మొత్తం 108 స్థానాలకు అభ్యర్థులను ప్రకటించినట్టయింది. మేడ్చల్ నియోజకవర్గం నుంచి విక్రమ్ రెడ్డి, అలంపూర్ స్థానంలో మారెమ్మ, బెల్లంపల్లి నుంచి అమరాజుల శ్రీదేవి, సంగారెడ్డి స్థానంలో పులిమామిడి రాజు, వనపర్తి నుంచి అశ్వద్ధామ రెడ్డి పేర్లను ప్రకటించినా తుది జాబితాలో మార్చారు. వనపర్తి నుంచి అనుజ్ఞ రెడ్డి పేరు ఖారారు చేశారు. బెల్లంపల్లిలో సైతం గతంలో ప్రకటించిన అభ్యర్థిని మార్చారు.

### ఎంఐఎం
ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ ఆరుగురు అభ్యర్థులతో నవంబరు 03న తొలి జాబితాను , ఇద్దరు అభ్యర్థులతో రెండో జాబితాను నవంబరు 7న ప్రకటించింది.

### సీపీఎం
సీపీఎం నవంబరు 04న 14 మందితో తొలి అభ్యర్థుల జాబితాను, ఇద్దరు అభ్యర్థులతో రెండో జాబితాను నవంబరు 6న విడుదల చేసింది.
## అభ్యర్థుల జాబితా

## మేనిఫెస్టోలు
### బీఆర్ఎస్
బీఆర్ఎస్ పార్టీ మేనిఫెస్టోను పార్టీ అధ్యక్షుడు, ముఖ్యమంత్రి కల్వకుంట్ల చంద్రశేఖర్ రావు 2023 అక్టోబరు 15న హైదరాబాదులోని తెలంగాణ భవన్ లో విడుదల చేశాడు.
*మేనిఫెస్టోలో ముఖ్యమైనవి 
**కేసీఆర్‌ బీమా.. ప్రతి ఇంటికీ ధీమా పేరుతో తెల్లరేషన్‌కార్డుదారులకు రూ.5 లక్షల కేసీఆర్‌ బీమా పథకం, కేసీఆర్‌ బీమా ప్రీమియం ప్రభుత్వమే భరిస్తుంది
**అన్నపూర్ణ పథకం ద్వారా తెల్లరేషన్‌ కార్డుదారులకు సన్నబియ్యం పంపిణీ
**ఆసరా ఫించన్లు ఏటా రూ.500 చొప్పున రూ.5 వేలకు పెంపు
**దివ్యాంగుల ఫించన్లు ఏటా రూ.300 చొప్పున రూ.6 వేలకు పెంపు
**సౌభాగ్యలక్ష్మి పథకం ద్వారా అర్హులైన మహిళలకు నెలకు రూ.3 వేల గౌరవ భృతి
**అర్హులైన మహిళలకు రూ.400కే గ్యాస్‌ సిలిండర్లు, అర్హులైన జర్నలిస్టులకు రూ.400కే గ్యాస్‌ సిలిండర్
**కేసీఆర్‌ ఆరోగ్య రక్ష ద్వారా ఆరోగ్యశ్రీ పరిధి రూ.15 లక్షలకు పెంపు, జర్నలిస్టులకు ప్రభుత్వ ఉద్యోగుల తరహాలో రూ.15 లక్షల వరకు వైద్య సేవలు
**రైతుబంధు మొత్తం దశలవారీగా రూ.16 వేలకు పెంపు
**అసైన్డ్‌ భూములను క్రమబద్ధీకరించి ఆంక్షలు ఎత్తివేత, అసైన్డ్‌ భూములకు హక్కులు

### కాంగ్రెస్
కాంగ్రెస్ పార్టీ మేనిఫెస్టోను 2023 సెప్టెంబరు 17న తుక్కుగూడలో జరిగిన తెలంగాణ విజయభేరి సభలో సోనియా గాంధీ 6 గ్యారెంటీ పథకాలను ప్రకటించింది. ఈ సభకు కాంగ్రెస్ పార్టీ జాతీయ నేతలు మల్లికార్జున ఖర్గే,  రాహుల్ గాంధీ హాజరయ్యారు.

*గృహజ్యోతి: ఈ పథకం ప్రకారం ప్రతి కుటుంబానికి 200 యూనిట్ల ఉచిత విద్యుత్
*రైతు భరోసా: ఈ పథకం కింద భూమి ఉన్న రైతులకు, భూమి లేని కౌలు రైతులకు ప్రతి ఏటీ రూ.15 వేలు. గుంట భూమి కూడా లేని కూలీలకు ప్రతి సంవత్సరం రూ.1 వేలు, రూ.500 బోనస్
*చేయూత: చేయూత కింద రూ.4 వేల పెన్షన్
*ఇందిరమ్మ ఇళ్ల పథకం కింద ఇల్లు లేని వారికి ఇంటి స్థలం, ఇంటి నిర్మాణం కోసం రూ.5 లక్షలు. తెలంగాణ ఉద్యమకారులకు 250 చదరపు గజాల స్థలం.
*మహాలక్ష్మి పథకం : మహాలక్ష్మి పథకం కింద ప్రతి మహిళకు ప్రతి నెలా రూ.2500తోపాటు రూ.500 కే గ్యాస్ సిలిండర్. ఆర్టీసీ బస్సుల్లో మహిళలకు ఉచిత ప్రయాణం
*యువ వికాసం: విద్యార్థులకు రూ.5 లక్షల విద్యా భరోసా కార్డు. తెలంగాణలోని ప్రతి మండలంలో తెలంగాణ ఇంటర్నేషనల్ స్కూల్స్ ప్రారంభం

### బీజేపీ
బీజేపీ ఎన్నికల మేనిఫెస్టోను హైదరాబాద్‌లోని నాంపల్లి బీజేపీ పార్టీ కార్యాలయంలో కేంద్ర హోంమంత్రి అమిత్ షా  పేరుతో నవంబరు 19న విడుదల చేశాడు.
*ధరణి స్థానంలో మీ భూమి యాప్‌
*ఉద్యోగస్తులు, పింఛనర్లకు ప్రతినెలా 1వ తేదీనే వేతనాలు
*గల్ఫ్ బాధితుల కోసం నోడల్ ఏజెన్సీ ఏర్పాటు
*నాలుగు శాతం ముస్లింల రిజర్వేషన్ల రద్దు
*బీఆర్ఎస్ పార్టీ అవినీతిపై విచారణకు కమిటీ
*ఉమ్మడి పౌరస్మృతి ముసాయిదాకు కమిటీ
*ఎస్సీల్లోని అత్యంత వెనుకబడిన వర్గాలకు సాధికారతను కల్పించేలా ఎస్సీ వర్గీకరణ చేయడంలో సహకారం
*రాష్ట్ర అవసరాలకు అనుగుణంగా కొత్త ఇళ్ల నిర్మాణం. తద్వారా అందరికీ ఇల్లు, ఇంటి పట్టాలు అందజేత
*ప్రధానమంత్రి పంటబీమా పథకం ద్వారా రైతులకు ఉచిత పంటబీమా
*అర్హత కలిగిన కుటుంబాలకు కొత్త రేషన్‌ కార్డులు
*ఎరువులు, విత్తనాల కొనుగోలుకు రూ.2,500 సాయం
*వరికి రూ.3,100 మద్దతు ధర
*ఆసక్తిగల రైతులకు ఉచితంగా దేశీయ ఆవుల పంపిణీ
*నిజామాబాద్‌లో టర్మరిక్‌ సిటీ అభివృద్ధి
*డిగ్రీ, ప్రొఫెషనల్‌ విద్యార్థినులకు ల్యాప్‌టాప్‌లు
*నవజాత బాలికలకు ఫిక్స్‌డ్‌ డిపాజిట్‌
*ఉజ్వల పథకం లబ్ధిదారులకు 4 ఉచిత గ్యాస్ సిలిండర్లు

### బహుజన సమాజ్‌ పార్టీ
బహుజన సమాజ్‌ పార్టీ ఎన్నికల మేనిఫెస్టోను బాగ్‌లింగంపల్లిలోని సుందరయ్య విజ్ఞాన కేంద్రంలో అక్టోబరు 17న రాష్ట్ర అధ్యక్షుడు ఆర్.ఎస్. ప్రవీణ్ కుమార్ విడుదల చేశాడు.
*కాన్షీ యువ సర్కార్: యువతకు ఐదేళ్లల్లో 10 లక్షల ఉద్యోగాలు (అందులో మహిళలకు 5 లక్షల కొలువులు)
*పూలే విద్యా దీవెన: మండలానికి ఒక ఇంటర్నేషనల్ స్కూల్. ప్రతి మండలం నుంచి ఏటా 100 మంది విద్యార్థులకు విదేశీ విద్య. Data, AI,, కోడింగ్‌లో శిక్షణ
*బహుజన రైతు ధీమా: ప్రతి పంటకు కనీస మద్దతు ధరతో కొనుగోలు. రైతులకు విత్తు నుంచి విక్రయం వరకు కచ్చితమైన ప్రభుత్వ రాయితీ. ధరణి పోర్టల్ రద్దు
*చాకలి ఐలమ్మ మహిళా జ్యోతి: మహిళా కార్మికులు, రైతులకు ఉచిత వాషింగ్ మెషిన్, స్మార్ట్ ఫోన్,, డ్రైవింగ్ శిక్షణ. అంగన్‌వాడీ, ఆశావర్కర్ల ఉద్యోగులు క్రమబద్దీకరణ. మహిళా సంఘాలకు ఏటా రూ. లక్ష
*భీం రక్షా కేంద్రాలు: వృద్ధులకు హాస్టల్, ఆహారం, ఉచిత వైద్య సేవలు. రక్షా కేంద్రాల్లో వికలాంగులకు, ఒంటరి మహిళలకు తోడ్పాటు.
*బ్లూ జాబ్ కార్డ్‌: పల్లె, పట్టణాల్లో 150 రోజుల ఉపాధి హామీ. రోజూ కూలీ రూ. 350కి పెంపు. కూలీలకు ఉచిత రవాణా, ఆరోగ్య, జీవిత బీమా
* నూరేళ్ల ఆరోగ్య ధీమా: ప్రతి కుటుంబానికి రూ. 15 లక్షల ఆరోగ్య బీమా ప్యాకేజీ. ఏటా రూ. 25,000 కోట్లతో పౌష్టికాహార, ఆహార బడ్జెట్‌ కేటాయింపు
*వలస కార్మికుల సంక్షేమ నిధి: 5,000 కోట్ల నిధితో గల్ఫ్ కార్మికులకు సంక్షేమ బోర్డు వలస కార్మికులకు వసతి గిగ్ కార్మికులు, లారీ, టాక్సీ డ్రైవర్లకు 600 సబ్సిడీ క్యాంటీన్లు.
*షేక్ బందగీ గృహ భరోసా: ఇల్లు లేని వారికి 550 చ.గ. ఇంటి స్థలం ఇల్లు కట్టుకునే వారికి రూ. 6 లక్షల సహాయం ఇంటి పునర్నిర్మాణానికి రూ. లక్ష సహాయం
*దొడ్డి కొమురయ్య భూమి హక్కు : భూమిలేని ప్రతి పేద కుటుంబానికి ఒక ఎకరం భూమి, మహిళల పేరిట పట్టా.

## పార్టీ మార్పిళ్ళు

తెలంగాణ శాసనసభ ఎన్నికల వేళ పలువురు నాయకులు టికెట్ రాకపోవడంతో పార్టీలు మారారు. మాజీ మంత్రి తుమ్మల నాగేశ్వరరావు పాలేరు టికెట్ రాకపోవడంతో టిఆర్ఎస్ పార్టీలో నుంచి కాంగ్రెస్ పార్టీలోకి చేరారు. మాజీ మంత్రి నాగం జనార్ధన్ రెడ్డి నాగర్ కర్నూల్ టికెట్ రాకపోవడంతో కాంగ్రెస్ పార్టీకి రాజీనామా చేసి టీఆర్ఎస్లో చేరారు. పొన్నాల లక్ష్మయ్య కూడా భారత్ రాష్ట్ర సమితిలో చేరారు. కోమటిరెడ్డి రాజగోపాల్ రెడ్డి కాంగ్రెస్ పార్టీలో చేరారు. ఎమ్మెల్యే మైనంపల్లి హన్మంతరావు తన కుమారుడి టికెట్ రాకపోవడంతో భారత్ రాష్ట్ర సమితి పార్టీకి రాజీనామా చేసి కాంగ్రెస్ పార్టీలో చేరారు. తెలంగాణ శాసన మండలిమాజీ చైర్మన్ నేతి విద్యాసాగర్ మాజీ మంత్రి మోత్కుపల్లి నర్సింహులుభారత్ రాష్ట్ర సమితి పార్టీకి రాజీనామా చేసి కాంగ్రెస్ పార్టీ జాతీయ అధ్యక్షుడు మల్లికార్జున్ ఖర్గే సమక్షంలో కాంగ్రెస్ పార్టీలోకి చేరారు. ఉప్పల్ ఎమ్మెల్యే భేతి సుభాష్ రెడ్డి బీఆర్ఎస్ పార్టీకి రాజీనామా చేసి బిజెపిలోకి చేరుతున్నట్లు ప్రకటించాడు. బిఆర్ఎస్ పార్టీ ఎమ్మెల్యే రాథోడ్ బాపు రావు భారతీయ జనతా పార్టీ రాష్ట్ర అధ్యక్షుడు కిషన్ రెడ్డి సమక్షంలో భారతీయ జనతా పార్టీలోకి చేరారు. బిజెపికి చెందిన మాజీ ఎంపీ జి. వివేకానంద్ రాహుల్ గాంధీ సమక్షంలో కాంగ్రెస్ పార్టీలోకి చేరారు. కాంగ్రెస్ పార్టీకి చెందిన మాజీ ఎమ్మెల్యే పి.విష్ణువర్ధన్ రెడ్డి తెలంగాణ ముఖ్యమంత్రి కెసిఆర్‌ సమక్షంలో భారత్ రాష్ట్ర సమితి పార్టీలో చేరాడు.తెలుగుదేశం పార్టీకి చెందిన కాసాని జ్ఞానేశ్వర్ ముదిరాజ్ తెలుగుదేశం పార్టీ పోటీలో నుంచి తప్పుకోవాలని నిర్ణయించడంతో ఆ పార్టీకి రాజీనామా చేసి భారత్ రాష్ట్ర సమితి పార్టీలో చేరాడు.భారతీయ జనతా పార్టీకి చెందిన విజయశాంతి కాంగ్రెస్ పార్టీ జాతీయ అధ్యక్షుడు మల్లికార్జున్ ఖర్గే సంవత్సరంలో కాంగ్రెస్ పార్టీలోకి చేరింది.భారత్ రాష్ట్ర సమితి పార్టీకి చెందిన మంద జగన్నాథ్ కూడా కాంగ్రెస్ పార్టీలోకి చేరాడు.
## విజేతల జాబితా

## సర్వేలు, పోల్స్

### అభిప్రాయ పోల్స్

### ఎగ్జిట్ పోల్స్
ఎగ్జిట్ పోల్స్ 30 నవంబరు 2023న విడుదలయ్యాయి.

## ఫలితాలు

కాంగ్రెస్ తన మిత్రపక్షమైన కమ్యూనిస్టు పార్టీ ఆఫ్ ఇండియా (సి.పి.ఐ) తో కలిసి 65 సీట్లు గెలుచుకుని స్పష్టమైన మెజారిటీ సాధించింది. 39 సీట్లు గెలుచుకున్న భారత్ రాష్ట్ర సమితిని ఓడించింది. గ్రేటర్ హైదరాబాద్ ప్రాంతంలో భారతీయ జనతా పార్టీ 8 గెలుచుకుంది.

ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ 7 సీట్లను నిలుపుకుంది. భారతీయ జనతా పార్టీ భాగస్వామిగా 8 సీట్లలో పోటీ చేసిన జనసేన పార్టీ  వాటన్నింటినీ కోల్పోయింది. బహుజన్ సమాజ్ పార్టీ,  కమ్యూనిస్ట్ పార్టీ ఆఫ్ ఇండియా (మార్క్సిస్ట్), పోటీ చేసిన అన్ని సీట్లలోనూ ఓడిపోయాయి.

### ఓటు వాటా సీట్ల వాటా

తెలంగాణ పీసీసీ అధ్యక్షుడు రేవంత్ రెడ్డి ఎన్నికలలో తన పార్టీ విజయానికి విస్తృతంగా ప్రశంసలు అందుకున్నారు. రాహుల్ గాంధీ భారత్ జోడో యాత్ర తెలంగాణలో కాంగ్రెస్‌కు అనుకూలంగా పనిచేసిందని కాంగ్రెస్ రాష్ట్ర ఇన్‌చార్జ్ మసూర్ ఖాన్ పేర్కొన్నారు. కొన్ని నెలల క్రితం పొరుగున ఉన్న కర్ణాటకలో కాంగ్రెస్ సాధించిన అఖండ విజయం కూడా రాష్ట్రంలో కాంగ్రెస్‌కు పెద్ద ప్రోత్సాహంగా ఉందని నొక్కి చెప్పబడింది. కాంగ్రెస్ పార్టీ ఎన్నికల వ్యూహకర్త సునీల్ కనుగోలు కూడా తన ప్రయత్నాలకు మీడియాలో హైలైట్ చేయబడ్డారు.

### ప్రాంతాల వారీగా ఫలితాలు
గ్రేటర్ హైదరాబాద్ ప్రాంతంలోని మొత్తం 25 సీట్లలో, భారత్ రాష్ట్ర సమితి  16 గెలుచుకుంది, తరువాత ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ 7 స్థానాలను గెలుచుకుంది. భారత జాతీయ కాంగ్రెస్, భారతీయ జనతా పార్టీ, చెరో స్థానాన్ని గెలుచుకున్నాయి. ఉత్తర, దక్షిణ తెలంగాణలో కాంగ్రెస్ విజయం సాధించింది.

ఉత్తర తెలంగాణ ప్రాంతంలోని మొత్తం 51 సీట్లలో, కాంగ్రెస్ 33 గెలుచుకుంది, తరువాత భారత్ రాష్ట్ర సమితి 10 స్థానాలను గెలుచుకుంది. ఈ ప్రాంతంలో భారతీయ జనతా పార్టీ 7 స్థానాలను గెలుచుకుంది. ఉత్తర, దక్షిణ తెలంగాణలో భారత జాతీయ కాంగ్రెస్ విజయం సాధించింది. ఇండియా మజ్లిస్ ఎ ఇత్తెహాదుల్ ముస్లిమీన్  గ్రేటర్ హైదరాబాద్‌లో మాత్రమే పోటీ చేసింది.

దక్షిణ తెలంగాణ ప్రాంతంలోని మొత్తం 43 సీట్లలో, కాంగ్రెస్ 30 గెలుచుకుంది, తరువాత భారత్ రాష్ట్ర సమితి 13 స్థానాలను గెలుచుకుంది. ఈ ప్రాంతంలో BJP ఒక్క సీటు కూడా గెలుచుకోలేదు. ఉత్తర, దక్షిణ తెలంగాణలో దాని పనితీరు కారణంగా కాంగ్రెస్ విజయం సాధించింది. ఇండియా మజ్లిస్ ఎ ఇత్తెహాదుల్ ముస్లిమీన్  గ్రేటర్ హైదరాబాద్‌లో మాత్రమే పోటీ చేసింది.

### జిల్లాల వారీగా ఫలితాలు

### ప్రాంతాల వారీగా ఫలితాలు

### నియోజకవర్గాల వారీగా ఫలితాలు

## తదనంతరం
ఆల్ ఇండియా కాంగ్రెస్ కమిటీ, రేవంత్ రెడ్డిని తెలంగాణలో కాంగ్రెస్ పార్టీ నాయకుడిగా నియమించింది, ఎన్నికైన ఎమ్మెల్యేలు ఎఐసిసికి ఆ నాయకుడిని నామినేట్ చేయడానికి అధికారం ఇస్తూ తీర్మానం చేశారు, దీనితో అతను తెలంగాణ ముఖ్యమంత్రి కావడానికి మార్గం సుగమం అయింది.

2023 డిసెంబరు 7న, రేవంత్ రెడ్డి తెలంగాణ ముఖ్యమంత్రిగా ప్రమాణ స్వీకారం చేశారు, తద్వారా అతను ఆ పదవిని నిర్వహించిన రెండవ వ్యక్తి అయ్యారు.

## ఇవి కూడా చూడండి
* 2023 భారతదేశంలో ఎన్నికలు
* తెలంగాణలో ఎన్నికలు

## మూలాలు

## ఇతర మూలాలు


వర్గం:తెలంగాణ శాసనసభ ఎన్నికలు
వర్గం:2023 భారత రాష్ట్రాల శాసనసభల ఎన్నికలు